5. ΑΝΑΓΚ. ΝΟΜΟΣ υπ’ αριθ. 237 της 29 Μαρτ. /3 Απρ. 1945 Περί της λειτουργίας των Συμβουλίων και Επιτροπών. Άρθρ.1.-1.Η κατά τας κειμένας διατάξεις παρεχομένη αποζημίωσις εις τον Πρόεδρον, τα μέλη και τους Γραμματείς των πάσης φύσεως λειτουργούντων εις τας κεντρικάς ή Περιφερειακάς υπηρεσίας των Υπουργείων και των Γενικών Διοικήσεων, Διοικητικών, Υπηρεσιακών και Γνωμοδοτικών Συμβουλίων Διοικητικών Επιτροπών και Διοικητικών ή Γνωμοδοτικών Επιτροπών, καταβάλλεται μόνον δια τας συνεδριάσεις αυτών κατά τας μη εργασίμους ώρας των Δημοσίων Υπηρεσιών, αποκλειομένης οπωσδήποτε καταβολής αποζημιώσεως δια την ως άνω αιτίαν δια συνεδριάσεις γενομένας κατά τας ώρας της εργασίας, καθ’ ας ο υπάλληλος απασχολείται εις την εν τω γραφείω εργασίαν του. 2.Το Ελεγκτικόν Συνέδριον θ’ απορρίπτη δαπάνας περί αμοιβής των εν τη προηγουμένη παραγράφω αναφερομένων Συμβουλίων και Επιτροπών, εφ’ όσον δεν επισυνάπτεται υπεύθυνος βεβαίωσις του Προέδρου αυτών, ότι αι συνεδριάσεις δι’ ας αιτούνται αι αμοιβαί, εγένοντο κατά τας μη εργασίμους ώρας. Αποδεικνυομένης ως αναληθούς της ανωτέρω υπευθύνου δηλώσεως, ο αρμόδιος Υπουργός θέτει αμέσως δι’ αποφάσεώς του, άνευ άλλης διατυπώσεως επί τρίμηνον εις διαθεσιμότητα τον Πρόεδρον του Συμβουλίου ή της Επιτροπής. Κατά τον χρόνον της διαθεσιμότητος ο υπάλληλος ούτος δικαιούται του ημίσεως των αποδοχών του. 3.Τα εν ταις προηγουμέναις παραγράφοις οριζόμενα δεν έχουσιν εφαρμογήν δια τα εξ ιδιωτών μέλη των Συμβουλίων και Επιτροπών. Άρθρ.2.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε εις την Βουλήν προς κύρωσιν άμα συνερχομένην. 